એસ.જી હાઈવે સર્વિસ રોડ પર માત્ર 100 મીટરના અંતરમાં ત્રણ હોટલના કર્મચારીઓને ચપ્પા મારી એકની હત્યા અને લૂંટ કરવાના ચકચારી કેસમાં ક્રાઇમ બ્રાન્ચે ત્રણ આરોપીઓની ધરપકડ કરી છે. પોલીસે વિસ્તારના સંખ્યાબંધ સીસીટીવી ફુટેજની તપાસ કરતા પેટ્રોલ ખાલી થઈ જતા બાઈકને ધક્કો મારી લઈ જતા બે શકમંદ દેખાયા હતા. જેમની શહેરભરમાં શોધખોળ કરીને પોલીસ આરોપીઓ સુધી પહોંચી હતી. ક્રાઇમ બ્રાન્ચના સૂત્રોનું કહેવું છે કે, ત્રણેયની પૂછપરછ દરમિયાન વધુ કેટલીક ઘરફોડ ચોરીઓના ભેદ ઉકેલાય શકે છે.